Da Charlotte Jensen fra Skagen opdagede et hul i asfalten tog hun straks appen "Giv et Praj" i brug. Hun sendte et billede og oplysninger om, hvor det var til Frederikshavn Kommune. Dagen efter var kommunen i gang med at reparerer det. - Det var meget nemt og meget hurtigt, fortæller Charlotte Jensen til TV2 Nord. I 2018 fik Frederikshavn Kommune 454 beskeder via appen "Giv et praj". Alt lige fra knækkede skilte til nedsunkne fortove og væltede træer. I alt har Frederikshavn Kommune fået 1573 henvendelser, siden de begyndte at bruge appen i 2016. - Jeg er glad for alle henvendelser, for vi bruger dem hver og en. Og især dem, hvor vi har en kantsten, hvor folk kan komme tilskade. Eller huller i asfalten, hvor folk kan falde. Så jo vi er rigtig glade for dem, siger afdelingsleder ved Park og Vej i Frederikshavn Kommune, Peter Nielsen, til TV2 Nord. Også Brønderslev Kommune bruger "Giv et Praj" appen, mens de resterende nordjyske kommuner bruge andre apps eller løsninger til at modtage informationer fra borgerne. Charlotte Jensen fra Skagen er ikke i tvivl. Hun giver også et praj næste gang. - Jeg synes det er dejligt, og det er nemt, og så gør man jo noget, for at der sker noget, siger hun til TV2 Nord.

Referat:
Over 1500 har brugt app til at fortælle kommune om skader og problemer.